"Kas oled oma probleemide vang?"
Jätkame sarjaga, mis algas eelmisel korral.
Käsitleme teemat: "Kas oled oma probleemide vang?"
Tahan, et loeksid Estri 4. peatükist salmi 14,
sest see on teemaga seotud.
Seal öeldakse: "Kui sa sel ajal tõesti vaikid,
tuleb juutidele abi ja pääste mujalt,
aga sina ja su isa pere hukkute!"
Nüüd tuleb tähtis lause.
"Ja kes teab, kas sa mitte ei olegi just selle aja pärast
pääsenud kuninglikku seisusesse?”
Pane seda siin tähele.
Kas sa pole just selle aja jaoks valitud?
Nii et, ära nurise, sest sind on ehk just selle aja jaoks valitud.
Kas tahad või mitte - sa kuulud lõpuaegade mõrsja juurde.
Lõpuaja mõrsja on valitud just selle aja jaoks.
Sulle on määratud võitud aeg
ja see sünnib Jumala ajaplaani järgi, määratud ajal.
See on aeg, kui sa sisened sulle määratud plaani
selles igaviku plaanis
Jumala määratud ajal.
Sa lähed edasi sinu jaoks plaanitud kohta
vaimse meelevallaga ja vaimses töös.
Mõni teoloog ei pane suurt rõhku Estri raamatule
ega pea seda tähtsaks ega asjassepuutuvaks Piibli raamatuks.
Kuid hoolimata sellest, et siin raamatus ei mainita Jumalat,
on see üks Estri raamatu osadest kogu aeg.
Estri raamat näitab selgelt Jumala päästeplaani,
mille Ta rahvale valis.
Usun, et iga Piibli raamat on seal eesmärgiga.
Estri raamat pole Piiblis juhuslikult.
Seda pole asjatult sinna pandud.
Vana Testamendi raamatud on kõik võrdpildid
nagu ka Estri raamat.
Nad õpetavad uskliku võitlusstrateegiast.
Kelle vastu me sõdime?
Amalekkide.
Nad valitsesid siis ja valitsevad ehk ka täna sinu elu
erinevaid eluvaldkondi.
Nad takistavad sul saamast võitu strateegilistes asjades,
mis on su elus kinni jäänud.
Amalek tähistab Iisraelile vaenulikke rahvaid,
kes tahtsid neid hävitada
ja purustada Jumala plaani nende elus.
Ja ka järgneva põlve oma.
Eriti meie pääste Jeesuses Kristuses.
Kas Ester sattus järsku sellesse plaani?
Üldsegi mitte.
Samuti ei astu sina äkitselt lavale
ja seal on hõiskavad rahvahulgad.
Ükskõik, milline on ülesanne,
enne seda on ettevalmistusaastad.
Kedagi ei saadeta algajana võitlusväljale.
Enne on väljaõpe.
Piibli kõrval on häid raamatuid.
Ütlen alati, et inimene võiks lugeda kahte raamatut.
Üks on sõjastrateegiast,
kuna maa peal sõditakse väheke teistmoodi kui vaimselt.
Kas tahad või mitte, aga sa juba kuulud armeesse.
Sa kuulud kristlaste armeesse.
Sõjas teevad sõdurid kõik, et kaitsta oma väeosa
ja et kaitsta väejuhti.
Vaimses sõjas on asjad teistmoodi.
Olen vaimses elus ja koguduses tähele pannud,
et see armee tulistab üksteise pihta
ja haavab üksteist.
Kui keegi on haavata saanud,
siis tammutakse ta otsas
ja küsitakse: "Kas sa polegi veel surnud?"
Selle asemel, et tirida teda haiglatelki.
Kõigepealt peab see telk olema olemas,
et ravitseda seal ta haavu,
nii et ta saab edasi olla kristlaste armees.
Võib-olla me ei tundu olevat nii julged kui maine armee -
siin on naised-lapsed, nõrgad ja igasugused,
aga südikus on otsustav.
Jumal ja Tema vägi on see, mis otsustavad need asjad.
Ester kohtas mitmesugust vastupanu.
Ma ei tea, kui paljud meist mõtleks ses olukorras oma rahvale.
Pigem mõtleks oma elule ja kuidas probleemist pääseda,
et jääks terveks ja ei saaks haavata.
Kui oleksid võõra maa president
ja sulle antaks võimalus päästa soomlaste koloonia,
siis kas teeksid seda?
Selliseid asukaid, kes kunagi läksid teisele maale
ja elavad nüüd selle maa asualal.
Kas tahaksid päästa selle tundmatu rahva kuskil kaugel?
Kui su kauged juured oleksid vanemate kaudu Soome omad,
kui üks su vanematest oleks soomlane.
Usun, et enamik valiksid peidupaiga,
mõeldes: "Ma ei tunne soomlasi, mul pole nendega asja."
Estril oli samasugune ülesanne.
Usun, et 99% valiksid oma naha päästmise.
Estril polnud valikut.
Ka tema oleks võinud seda teha.
Ta mäletas, mis talle oli öeldud -
ta oli valitud selle aja jaoks.
Usun, et ka sind võib olla valitud just selle aja jaoks.
Usun, et just sina oled see,
kes saab sooritada määratud ülesande.
Kui aga sina seda ülesannet ei täida,
jäävad selle ülesandega seotud inimesed
kuskile poolele teele.
Sa oled osa sellest tegevusest.
Sa pole sellesse ossa sattunud juhuslikult.
Ära usu seda ütlust,
mida mitmed on tulnud mulle palvejärjekorras ütlema:
"Ma poleks pidanud üldse sündima, ma olin eksitus."
Võib-olla su vanemad või keegi teine on sulle öelnud,
et sa sündisid kogemata,
kuid pea meeles, et Jumal ei tee midagi kogemata.
Jumal teadis väga täpselt,
et sa oled siia maailma sündinud täpselt õigel ajal.
Sa pole kogemata sündinud, sa pole eksitus.
Lõpeta selline jutt.
Jumal andis sinu seemne
ja Tema määras ära, et sa sünnid sellesse ajajärku.
Tema määras sulle ülesande.
Vii see lõpule.
Lõpeta see enesehaletsus,
sest sa oled loodud eesmärgiga sellesse aega,
teatud plaani ja saatusega.
Hingevaenlase eesmärk on su saatust muuta,
nii et sa ei jõuaks iial finišisse.
Kurb on see, et mitmed loobuvad, kui finišini on vaid paar meetrit,
kukkudes sinna pikali.
Mõtle sportlase peale, kui ta jookseb staadionil väga hästi.
Aga siis enne finišit viskab kõhuli ega viitsi enam lõpuni joosta.
Kas selline on sportlane?
Mu noorema lapse abikaasa on profisportlane.
Ta ärkab varahommikul ja treenib raskustega.
Ta läheb pikale jooksudistantsile,
et hoida keha heas vormis,
selleks et suuta teha oma tööd.
Usklikud on päris laisad.
Me ei pea end isegi füüsiliselt vormis hoidma.
Me kulutame vaid pinke,
olles pingi vahel üks pisike kübe istmetäiteks.
Me ei liigu edasi ega tee mitte midagi.
Me ootame, et äkki pastor teeb selle ära?
Mina pean end vaid näitama.
Näitan end siin vaimulikus klubis.
Kõik muud klubiasjad on me jaoks huvitavad.
Golfimäng pole halb, samuti muud asjad.
Aga ma imestan, et usklikel on selleks aega,
et harrastada hingelisi asju -
käia klubides, ratsutada jne.,
aga neil pole aega Jumalariigi töö jaoks.
Me ei harrasta usklikuks olemist.
Me peame võtma seda tõsiselt ja põlema selles
ning viima ellu Jumala plaani me jaoks.
Võib-olla on sinus andeid, millest sa veel midagi ei tea.
Usun, et Jumal on andnud igale usklikule talendi.
Ta andis selle enda loovusest.
Ta andis sellest sulle ühe osa.
Kui sa seda kunagi ei kasuta, siis sa ei tea, kui andekas sa oled.
Soomlased on väga andekas rahvas.
Meil on kunstianne,
me oleme laulurahvas,
meil on teistele rahvastele palju anda.
Me oleme lõpuaja plaanides.
Seetõttu on hingevaenlane surunud soomlasi alla.
Meil on tekkinud selline kultuur ehk seetõttu,
et oleme 500. aastat olnud Rootsi võimu all,
100. aastat Vene võimu all
ja nüüd Euroopa Liidus.
Me vaatame kõigile alt üles.
Kui miski tuleb välismaalt, siis see on kindlasti parem,
sest me oleme ju ainult põhjamaalased, soomlased.
Usun, et Jumal tuli tõstma me eneseväärikust,
et sa usuksid endast, et sa suudad.
Sa suudad võita oma probleemid,
millest suurema osa oled ise tekitanud.
Sa saad ja sa suudad,
kuna kõiksuse Isa aitab sind.
Tema ei sunni sind midagi tegema.
Kui tahad kõrtsi minna, siis palun.
Kuskilt ei ilmu karvast kätt ega mürisevat häält, mis ütleb:
"Juhan, tule sealt ära, sa ei tohi kõrtsi minna!"
Sa võid vabalt sinna minna.
Sa võid vabalt teha pattu ja teha, mida iganes tahad,
kuna see pole kultus.
Jumal tahab, et armastaksid Teda oma vabast tahtest
ja teeksid asju oma vabast tahtest.
Mind rõõmustab slummides see,
kuidas nad hoolitsevad üksteise eest.
Nad on vajunud nii sügavale, et seal pole midagi.
Enam sügavamale ei saa vajuda.
Nad vajavad teist inimest,
sest nad ei tea kunagi, millal neil toit otsa saab
ja siis nad peavad naabri vastu sõbralikud olema.
Sest temalt saaks ehk väikese tüki kala või riisi.
Me oleme siin läänes endaga nii rahul,
et me ei vaja üksteist.
Ma ehitame enda ümber müüri.
Aga kohas, kus pole sotsiaalvõrgustikku,
seal see lähendab inimesi,
kuna sa vajad teist inimest.
Seal pole ka tänapäevaseid kiusatusi.
Selles pole midagi valet. Televiisoris pole midagi halba,
aga kogu selle aja, mille sa spordikanali ääres veedad,
võiksid sa hoopis palvetada
või teha Jumalale meelepäraseid asju.
Mulle meeldib üks ilmalik saade.
See on üks rahvusvaheline saade.
Sellest on erinevaid versioone ja selleks on "X-faktor".
Ma ei tea, mis selle nimi Soomes on.
Miks see mulle meeldib?
Sest sinna pääsevad tavalised inimesed.
Neil on andeid.
Nad pole erilise välimusega
ja osa neist haletseb ennast,
kuid järsku tuleb nende seest vägev lauluhääl.
See tõstab nende enesehinnangut.
Nad saavad siis hakkama.
Usklikud peaksid ka asutama X-faktori mõnedele vaimuandidele.
Et sa leiaksid üles oma talendid,
et sa leiaksid oma anni.
Siis su enesehinnang tõuseks.
Siis sa pole enam enda võimete või võimetuse vang,
vaid need annid tuleksid sealt esile.
Kui oled olnud pilkamise sihtmärk,
nagu mõni X-faktori inimestest on olnud
ja nagu ka mitmed usklikud on olnud,
siis see avab neile vaimuviljad ja südameluugid,
nii et sa saad Jumalas aru, et sa suudad.
Minul on selline saatus.
Kuigi too saade on maisel pinnal,
võime me sealt võtta asju,
millega me saame alati hakkama.
Ma kordan, mida Piibel ütleb.
Jumala mõtted on head mõtted.
Head mõtted sinu kohta.
Usun, et Soome rahvas peab saama üle alaväärsuse tundest,
mille all ta on kogu ajaloo vältel kannatanud
ja sina oled osa Soome ajaloost.
Alaväärsus on sinu enda veendumus,
et sa ei kõlba millekski.
Sa saad hakkama mitme asjaga.
Ka minul on mitmeid asju,
mille kohta ma ei võta vastu vastust: "See pole võimalik."
Jumala jaoks on kõik võimalik.
Jumal suudab muuta su elu.
Jumal suudab sind üles tõsta.
See, mis on Issandast, see sünnib.
Sa ise muudad selle asja võimatuks,
kui viskad ära Jumala plaani su jaoks.
Estergi valmistus abieluks.
Ta läks edasi sammhaaval.
Vaatame, kuidas ta neis asjades liikus.
Sest see on meie jaoks võrdpilt.
Igaüks, kes on lugenud Estri loos puhastusrituaalist,
saab selle aja traditsiooni järgi aru,
mida see võib tähendada.
See ei tähenda, et Ester oleks olnud väga räpane
ja seepärast pidi teda ürtide sees vannitama.
Puhastus kestis terve aasta.
Kõigepealt üks pool.
Piiblisse pole midagi juhuslikult kirja pandud.
Kõigel on sümboolne tähendus
meile, tänapäeva inimestele.
Estrit puhastati ja valmistati ette
intiimse suhte jaoks oma tulevase mehega.
12 kuud.
Meidki valmistatakse intiimseks suhteks
Jeesuses Kristuses.
Puhastusrituaal oli tähtis.
Enne, kui talle anti kuninganna roll,
ehk just nimelt selle juurde kuuluv autoriteet.
Jumal oli valinud ta oma rahva päästjaks.
Ka sind on valitud päästma kedagi,
kellele võid rääkida Jeesusest Kristusest.
Estri puhastuse juurde kuulusid ka mürdid.
6 kuud. Mõtle sellele, et number 6 tähistab inimest.
See kujutab me lihalikke soove
ja maailmalikkust, mis meis on.
Ester puhastati kõigest lihalikust himust
ehk kõigest patusest loomusest.
See protsess liikus Jumala plaani suunas
isiku jaoks, kes hakkas mõjutama valitsemist.
Selleks, et see valitsemine oleks Jumalale meelepärane.
Ester kui tulevane pruut ootas kannatlikult oma ülesannet
ja oli ennekõike nõus selle puhastusega.
Kas sina oled nõus?
Sa oled nagu kuninganna Ester.
Sind puhastatakse.
Võib-olla oled hetkel selliste probleemide küüsis,
et mõtled, et keegi ei kannata nii nagu sina.
Olen sõitnud ringi ümber maailma
ja pole iial varem kohanud nii palju usklikke, kel on probleeme.
Usklikega on juhtunud hirmsaid asju viimase kahe aasta jooksul.
Usun, et see on kuidagi seotud selle puhastusega.
Mida suurem on ülesanne,
seda kõrgem hind tuleb selle ülesande eest maksta.
Tasuta ei saa midagi.
Igal ülesandel on oma hind.
Ester ei rõõmustanud puhastuse üle.
Parfüüme ei pihustatud vaid ta ihule,
vaid neid leotati ja hõõruti ka tema sisse.
Rohkem või vähem karmi käega hõõruti need tema ihusse.
Soome saunaga harjunud inimene võib mõelda,
et hõõrume ja vihtleme kaselehed ihu sisse,
aga Estrit hõõruti, küüriti ja kraabiti. Miks?
Seni kaua, kuni ta muutus.
Nüüd lõhnas tema ihu seesmiselt lõhnavate võiete järele.
Nii tehakse ka meiega.
Meid hõõrutakse.
Ma ei saa öelda, et piinatakse,
sest Jumal ei piina sind.
Aga Kristuse lõhn tuleb su külge.
See kuulub me puhastuse juurde.
Mürt läks Estri sisse nagu teisedki lõhnad.
Need imbusid ta ihu pooridest välja.
Ta hakkas lõhnama nagu pruut.
Ka meie peame tänapäeval lõhnama kui pruudid.
Usun, et Kristusele kuuludes
oleme läinud läbi valust, ebaõnnestumisest, testidest
ja kriisidest erinevatel elualadel,
kus meie usk on olnud maha surutud.
Võib öelda, et meid on justkui rullitud.
Aga kui pesurull jõuab lõppu, siis välja tuleb sirge voodilina.
Võib-olla tunned, et rong on sinust üle sõitnud.
Või tunned, et oled just praegu sellises olukorras.
Mürdi tõlge on "kibe ürt".
Ester võeti orvuna oma onu perre.
Ma kohtun pidevalt orbudest lastega.
Neis on mitmesugust valu ja ka verepilastust.
Kõike seda, mida lapsel võib olla.
Meil on õpetajaid, kelle kodudes elavad sellised lapsed,
kellel pole üldse kodu,
aga me tahame neid ikkagi koolitada.
Alati, kui seal olen, klammerdub keegi mu jala külge,
öeldes: "Tädi, võta mind kaasa!"
Ma võtaksin nad sealt kõik kaasa, kui vaid saaksin.
Neil on tohutu armastuse vajadus.
Need on tänapäeva orvutüdrukud.
Ta nimi oli Hadassa ja ta sai Estriks.
Minu sissetulekust ei piisaks tervele sellele kambale.
Laps ei saa aru, miks teda on hüljatud.
Kas sa tunned end hüljatuna?
Pea meeles, et kui Kristus tuleb su südamesse,
siis sa pole hüljatud, vaid sa oled Kuninga tütar.
Nagu Ester, kellest sai kuninganna.
Kogedes uuestisündi Jumalas, saad sa taevase meelevalla.
See on esimene vaimne and, mille sa saad -
taevane meelevald, meelevald Jeesuses Kristuses.
See pole alanduses olek.
Tema annab sulle meelevalla.
Estril oli eeldus kasvada üles kibestununa,
kuid ta ei teinud seda.
Temast ei saanud kibestunud inimene.
Ta leidis väljapääsu kibedusest.
Ta ei jäänud oma probleemide vangiks.
Ka sina leiad väljapääsu kibedusest.
Ära jää oma probleemide vangiks.
Probleemid hoiavad sind vangis.
Sa suudad sealt vanglast vabaneda.
Seepärast on Jeesus Kristus tulnud, et Ta haarab su käest kinni
ja tõmbab sind sügavast kaevust välja.
Kaevukaas on lahtine.
Ta haarab su käest ja tõstab sind välja.
Ta annab sulle uue elu.
Nagu Ester, keda võiti ürtidega.
Ta tundis end kindlasti hüljatuna ja eraldatuna.
Kuid kibedus tuli temast välja hõõruda.
Samamoodi tahab Issand ka sinust kibeduse välja hõõruda.
Ta ei saa sind kasutada, kui sinus on kibeduse mürki.
Sa ju ei taha, et see kibedus hakkaks teistele külge.
Sul on õigus olla Jumala tütar.
Teisisõnu, kui Estrist hõõruti kibedus välja,
siis meist peaks mineviku välja küürima.
Nii et sellest poleks mälestustki, et see on seal kuskil.
Visakem see muuseumisse.
Me ei vaja enam oma minevikku.
Usun, et sinu ees avatakse uued leheküljed -
raamat, mida pole veel kirjutatud.
See aga sõltub sinust, missuguse tekstiga sa selle täidad.
Uus elu on tulnud, nagu Jesaja raamatus öeldakse.
"Vaata, mina teen uut."
Kuigi sa seda ei näe, siis see juba tärkab.
See on juba olemas, mistõttu sinu elus on uue alguse päev.
Kõik olnu on seljataha jäänud.
Vaata tulevikku, mille Jumal annab.
Kibedus takistab sul oma saatust Jumalariigis ellu viimast.
Mürti kasutati ka matuste korraldamises.
Sa pead surema iseendale ja oma isekatele plaanidele,
et viia täide Jumala plaani.
Pea seda alati meeles -
surm iseendale toob sulle võidu Jeesuse Kristuse riigi töödes.
Iseendale suremine on kõige raskem.
Jumal aga pole teinud midagi võimatut,
et meil oleks seda võimatu järgida.
Ta on teinud kõik võimalikuks.
Ta sai inimeseks.
Ta andis meile kõik - sh taevase meelevalla.
Tänu Issandale, et sa võid seda teha.
Mu palve on, et Jumala käsi puudutaks sind praegu,
nii et sa vabaneksid kibedatest ürtidest
ja pääseksid kibedusest ning hüljatuse tundest.
Tänu Jeesus, et Sa puudutad sellist inimest just nüüd
ja annad talle Jumala laste rõõmu.
Vabastad ta selle töö jaoks,
mis on talle määratud ja mida Jumal temas teeb.
Tänu, Jeesus!
Ürtide aeg hakkab lõppema,
ka mürtide ja katsumuste kadalipp.
Tänan vabastamise eest. Just praegu on mitmeid vabanemisi.
Usun, et elame vabanemise ajajärgus.
Võta see vastu.
Võta vastu vabanemine.
Sure iseenda minale.
Siis sa näed, kuidas Jumal teeb imesid.
Tõlge: Külli Kuusk